Kobe Reqata və Atletika Klubu

Kobe Reqata və Atletika Klubu (, qısaca KR & AC) – Yaponiyanın ən qədim idman klubu. 1870-ci ildə Aleksandr Kameron Sim tərəfindən yaradılmışdır.

 Tarixi 

 İlk illər 
"Kobe Reqata və Atletika Klubu" 23 sentyabr 1870-ci ildə Kobedə yaşayan əcnəbi icmasının üzvü olan atlet və avarçəkən Aleksandr Kameron Sim tərəfindən yaradılmışdır. Klub yaradıldıqdan sonra 6 ay içərisində Kobenin cənub sahilində yerləşən yeni binaya və gimnaziyaya köçmüşdür. 24 dekabr 1870-ci ildə klub tərəfindən Kansay regionundakı ilk reqata keçirilmişdir.

1871-ci ildə baş tutan ilk limanlararası idman yarışında "Cənub limanı" Kobe ilə "Şimal limanı" Yokohama qarşılaşmışdırlar. 1875-ci ildə əcnəbi icması üçün İstirahət meydançası yaradılmış, 1877-ci ilin mayında burada ilk idman yarışları keçirilmişdir. 1878-ci ildə burada klubun yeni gimnazisiyası tikilmişdir. 1880-ci ildə baş verən tayfun klubun qayıq evini və gimnazisiyasını məhv etmişdir.

"Kobe Reqata və Atletika Klubu" Yaponiyanı futbol, beysbol, reqbi, tenis, avarçəkmə kimi idman növləri ilə tanış etmişdir. Klub Yaponiyanı ziyarət edən gəmilərin heyətlərinə qarşı oyunlar təşkil etmişdir. 18 fevral 1888-ci ildə Yaponiyada baş tutan ilk rəsmi futbol qarşılaşmasında "Kobe Reqata və Atletika Klubu" qalib gəlmişdir. Klubun Mirumedə yerləşən üzgüçülük hovuzu Yaponiyada su polusunun idmanının ilkin inkişafında rol oynamışdır. 1899-cu ildə Kobedə yerləşən əcnəbi yaşayış məntəqəsi ləğv olunmuş və klub Yaponiyanın himayəsinə daxil olmuşdur. 1900-cü ildə klub Mirumeyə köçmüşdür. 1923-cü ildə baş verən Böyük Kanto zəlzələsi zamanı klub öz qurğularını zərərçəkənlər üçün sığınacaq kimi açmışdır.

 İkinci Dünya müharibəsi 
Klub 1930-cu illərdə iki tenis meydançası ölçüsündə olan üzgüçülük hovuzu tikdirmişdir. Lakin 1939-cu ildə klub Mirume əmlaklarını müharibə üçün silah istehsal edən "Kobe Steel Works" şirkətinə satmağa məcbur edilmişdir. Fukaedə yeni meydançalar alınmış və 1940-cı ilin yayında klubun yeni binaları tikilmişdir. Lakin 1941-ci ildə klub yenə öz əmlaklarını yaxınlıqda yerləşən təyyarə zavoduna satmağa məcbur edilmişdir. Müharibə başlayanda klubun gimnaziyada və klub evindən başqa heç bir mülkü yox idi. Klub 1941-ci ilin sonunda polis tərəfindən bağlanmış, iki həftə sonra ciddi nəzarət altında yenidən açılmışdır.

1944-cü ilin yanvarında Yaponiya ordusu klub evini və gimnaziyanı ələ keçirmişdir. Klub Suvayamada yerləşən binaya köçsə də, Yaponiya hərbi polisi tərəfindən binadan çıxarılmışdır. 1945-ci ilin martında klub müvəqqəti olaraq Şoiyada yerləşən bazaya köçmüşdür, lakin iyulda bu yer Yaponiya donanmasına verilmişdir. Klub müharibənin sonuna qədər idman fəaliyyətlərini dayandırmışdır.

 Müharibədən sonra 
Yaponiyanın təslim olmasından iki ay sonra – 1945-ci ilin oktyabrında klubun Şoiyada yerləşən bazasına qayıtmasına icazə verilmişdir. 1949-cu ildə klub İstirahət meydançasında yerləşən tenis meydançasından yenidən istifadə etməyə başlamışdır. 1952-ci ilin iyununda klubun qəsəbədə yerləşən bazası qaytarılmış və klub 14 fevral 1953-cü ildə rəsmi olaraq yenidən açılmışdır. 1957-ci ildə Kobe şəhərinin rəhbərliyi şəhəri genişləndirmək istədiklərini və klubu İsoqami parkına köçürülməli olduğun bildirmişdir. 27 dekabr 1961-ci ildə keçirilmiş klub iclasında şəhərin təklifi qəbul edilmiş və klub bazası onlara verilmişdir. 1962-ci ildə klubun İsoqami parkında yerləşən yeni bazası açılmışdır.

23 sentyabr 1970-ci ildə klub 100 illiyini qeyd etmişdir. 1955-ci ilin yanvarında baş verən Böyük Hanşin zəlzələsi zamanı klub öz qurğularını zəlzələdən zərərçəkənlər üçün açmışdır.

 İstinadlar 

 Xarici keçidlər 

 Rəsmi saytı (arxivləşdirilib)

Kateqoriya:Kobe
Kateqoriya:Yaponiya idman klubları
Kateqoriya:1870-ci ildə Yaponiyada yarananlar